Vent en popa en la Escola Marina Port Saplaya
19 de maig de 2022

Les platges d'Alboraia són el camp de joc de diferents esportistes amants de la mar. Amb l'objectiu de donar servei a la creixent demanda en l'interés per aprendre diferents esports nàutics i de lliscament aquàtic naix l'Escola Marina Port Saplaya.

Situada en la Marina de Port Saplaya, aquesta escola per a navegants i surfistes de totes les edats obrirà per primera vegada les seues portes el diumenge dia 22 de maig en una jornada oberta a tots els públics amb la següent programació:

10.00 Classe de Paddle Surf (A partir de 14 anys)

10.00 Baptisme de Vela (7 a 12 anys)

11.00 Classe de Paddle Surf (A partir de 14 anys)

11.00 Baptisme de Vela (7 a 12 anys)

12.00 Baptisme de Vela (A partir de 14 anys)

12.00 Introducció al surf (A partir de 14 anys)

Per a apuntar-se a totes aquestes activitats gratuïtes serà necessari primer contactar a través d'email en hola@escolamarinaportsaplaya.com.

A partir del 27 de juny, la Escola Marina Port Saplaya posarà a la disposició del ciutadà diverses activitats esportives per a l'estiu com són:

Una escola d'estiu durant el mes de juliol, on el surf és l'assignatura principal, enfocada per a tots els alumnes que es vulguen iniciar en el món del lliscament aquàtic. Durant el mes d'agost, es posarà en marxa l'escola de grumets amb l'objectiu principal que els usuaris es divertisquen aprenent sobre el món de la vela. També, es posarà a la disposició dels usuaris majors de 14 anys altres alternatives com són cursos intensius de surf, classes de paddle surf o baptismes de vela.

La Escola Marina de Port Saplaya aspira a convertir-se en un centre de desenvolupament nàutic i punt de trobada de persones interessades en la vela i altres esports de lliscament aquàtic. Port Saplaya és una ubicació perfecta per a aquesta comesa, per la morfologia de la seua costa i pels esforços de l'Ajuntament d'Alboraia i Egusa per a habilitar àrees i infraestructures per a això.